Iktatószám: HIV/1328-5 /2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. február 23-ai, nyilvános ülésére**

**Tárgy:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**1.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, államháztartási megelőlegezések összege, a felhalmozási kiadási előirányzatok módosítása, a működési kiadások előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 375.644 ezer Ft-tal változik.

A ***működési pénzforgalmi bevételek*** előirányzata133.019 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 102.683 ezer Ft-tal növekszik.

Ezen belül: 12.243 ezer Ft-tal nő az *önkormányzat államháztartáson belüli működési célú támogatásainak*összege.

Az helyi önkormányzat általános működésének és ágazati feladatainak *állami támogatás*ának előirányzata 3.728 ezer forinttal növekszik az alábbiak szerint:

Forintosításra került a 2017. októberi feladatmutató módosítás, melynek hatására:

* 623 ezer forinttal emelkedik a települési önkormányzattok egyes köznevelési feladatainak támogatása. Az óvodában ellátott gyermeklétszám emelkedése miatt megnövekedett az elismert pedagóguslétszám után járó bértámogatás és az óvodaműködtetési alaptámogatás. Ugyanakkor 3 fő pedagógus december közepi nyugdíjba vonulása miatt csökken a pedagógusok minősítéséből adódó kiegészítő támogatás összege.

3.105 ezer forinttal emelkedik a települési önkormányzatok szociális, gyermekjóléti és gyermekétkeztetési támogatásának összege. A támogatásnövekedést a házi segítségnyújtás, a bölcsődei ellátás, valamint az intézményi gyermekétkeztetés létszámának növekedése okozza. Szintén emelésre került a rászoruló gyermekek étkezési adagszáma. Az őszi és téli szünetben az államilag támogatható gyermek az étkezést sajnos nem vett igénybe. A 2017. évi elszámolás során a támogatás ezen része visszafizetendő.

A Magyar Államkincstár értesítette önkormányzatunkat az óvodapedagógusok munkáját segítők kiegészítő támogatásának október-novemberben folyósított összegéről, mely a korábban folyósított támogatást további 601 ezer forinttal növeli. Az óvodapedagógusok minimálbér és garantált bérminimum kiegészítésére, illetve a szociális hozzájárulási adó módosulásra előirányzott és folyósított támogatás összege 2017. évben 3.570 e Ft-ra módosul.

Az központi költségvetés a 257/2000. (XII. 26.) Kormányrendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 4.161 ezer forintot utalt a 2017. évi szociális ágazati összevont pótlék címén, mellyel 3 hónapra (október-decemberi időszakban) finanszírozta a szociális dolgozók szociális pótlékának összegét.

210 ezer forint az Államkincstár által folyósított bölcsődei pótlék összege. A 462/2016. (XII. 23.) Kormányrendelet alapján a központi költségvetés támogatást biztosít a helyi önkormányzatok részére a 2017. január-november havi foglalkoztatással összefüggésben kifizetett bölcsődei pótlékra és az azt terhelő szociális hozzájárulási adóra. A fenti összeg a középfokú végzettséggel rendelkező kisgyermeknevelők - 2017. évet terhelő utolsó - 4 havi bérekkel együtt kifizetett pótléka és azt terhelő szociális hozzájárulási adója.

178 ezer forint a könyvtári érdekeltségnövelő támogatás összege, melyet a könyvtári állomány gyarapítására, illetve maximum a támogatás 30%-ig könyvtári eszközökre lehet felhasználni.

1.198 ezer Ft a kulturális dolgozók kiegészítő támogatásának összege. Ez szintén a 2017. évet terhelő utolsó 4 hónapban felmerült bérkiegészítés és az azt terhelő szociális hozzájárulási adó államilag finanszírozott előirányzata.

*Működési célú és kiegészítő támogatások* előirányzata 2.167 ezer forinttal emelkedik. Ezt három féle támogatás módosítja:

1. 931 ezer forinttal emelkedik a 2017. évi bérkompenzáció előirányzata. Már többször említettük, hogy az eredeti költségvetésben a 2017. évi bérkompenzáció támogatásának összegét már terveztük a fejezeti kezelésű pénzeszköz átvétel között. A MÁK nettó finanszírozásának, előirányzat közlő adatlapja alapján a 2017. szeptember-november havi bérkompenzáció összege átcsoportosításra kerül a működési célú és kiegészítő támogatások előirányzata közé. A 2017. évi bérkompenzáció összege jelentősen alul maradt a 2016. évi adatok alapján tervezett 2017. évi eredeti előirányzati összegtől. A túltervezett bérkompenzáció előirányzata, 5.612 ezer forint, mely az általános tartalék terhére csökkentésre kerül.
2. 595 ezer forint a minimálbér és garantált bérminimum kiegészítésre és a szociális hozzájárulási adó különbözetre október hónapban folyósított állami támogatás összege. Ez által teljesült a támogatási szerződés szerinti támogatási összeg folyósítása.
3. Önkormányzatunk 2017. évre 640 ezer Ft szociális tűzifa támogatásban részesült. Az eredeti költségvetés átvett működési pénzeszközeinek Áht- belüli előirányzatai között 500 ezer Ft összegben már tervezésre került a tűzifa támogatás. Ezért 500 ezer Ft átcsoportosításra kerül a kiegészítő támogatások közé. 140 ezer forinttal pedig megemelésre kerül ez az előirányzat.

Az *egyéb működési célú támogatások államháztartáson belülről* kapott előirányzata 13.550 ezer Ft-tal emelkedik.

A költségvetési szerveknél foglalkoztatottak 2017. évi bérkompenzációjára tervezett előirányzat egyrészt csökken a 2017. október-november havi támogatás összegével, 932 ezer forinttal, mely összeg átcsoportosításra kerül a kiegészítő állami támogatások közé.

Másrészt pedig a túltervezett előirányzat, 5.612 ezer Ft kivezetésre kerül. Fentiek alapján a költségvetési szerveknél foglalkoztatottak 2017. évi bérkompenzációja bevételi előirányzat, mint átvett működési pénzeszköz megszűnik.

A fentiekben említetteknek megfelelően a szociális tűzifa támogatás 500 ezer forintos előirányzata is teljes összegében átcsoportosításra kerül az államháztartáson belüli támogatások közé.

2017. október 24. napján megérkezett a „Zala két keréken” pályázat még hiányzó előlegének összege 26. 690 ezer Ft, melyből 613 ezer Ft az egyéb működési célú államháztartáson belüli pénzeszköz átvétel előirányzat összegét növeli.

Szintén a fejezeti kezelésű működési pénzeszköz átvétel összegét növeli a TOP-2.1.1-15-ZA1-2016-00004 támogatási szerződésszám szerinti a „Nagyparkoló tér zöldfelületeinek fejlesztése és gyalogos közlekedési kapcsolatok kialakítása a fenntarthatóság jegyében” című, 100%-os támogatás intenzitású pályázat előlege, melyből 20.640 ezer Ft a pályázat működési kiadásait fedezi.

125 ezer Ft az Emberi Erőforrások Támogatáskezelő által visszautalt 2016. évi Bursa Hungarica ösztöndíj összege.

Pontosításra kerül a gyermekvédelmi kedvezmény összege. Az eredeti költségvetés 350 ezer Ft összegben tartalmazta az ellátottakhoz Erzsébet utalvány formájában eljutó támogatást. 2017. év folyamán e célra azonban csak 262 ezer Ft értékben került postázásra a támogatás.

Szintén pontosításra került a társult önkormányzatoktól, az orvosi ügyelet ellátásához átvett lakosság arányos pénz összege. 2017. évben az önkormányzatoktól megállapodás szerint elvárt bevétel, 4.369 ezer Ft. Ezért az előirányzat 696 ezer forinttal csökken.

*Közhatalmi bevételek* előirányzata a többletbevétel alapján megemelésre 68.535 ezer forinttal megemelésre kerül. 24.000 ezer forinttal emelkedik az építményadó, 54.000 ezer forinttal az idegenforgalmi adó előirányzat. Iparűzési adó esetében nem teljesült az eredeti előirányzat, ezért 5.000 ezer forinttal csökken a módosított előirányzat. Az adóbírság és az adópótlék befolyt összege 900 ezer Ft összegű emelést indokol. Az egyéb sajátos bevételek esetében 5.365 Ft összegű csökkentés szükséges.

*Működési bevételek* előirányzata 8.372 ezer Ft-tal emelkedik. 11.639 ezer forinttal megemelésre kerül a parkolási iroda bevétele, a teljesített tényadatok szerint.

1.217 ezer forinttal csökken az egyéb ingatlan hasznosítás bérleti díj bevételének előirányzata. 1.180 ezer forinttal csökken a közterület használati díj bevétel és 870 ezer forinttal az egyéb működési bevétel előirányzata.

*Működési célú Áht-n kívülről átvett pénzeszközök* előirányzata 17 ezer forinttal csökken.

Pontosításra kerül a Németh Evangélikus Egyház által, a „Reformáció 500. évfordulójára” szervezett rendevények fedezetére utalt támogatás összege. Az átvett támogatás pontos összege 1.156 ezer Ft. Az eltérést a Képviselő - testület 247/2017. (IX. 28.) határozata szerinti összeg esetében, az euró árfolyamváltozás okozta.

***Felhalmozási pénzforgalmi bevételek:***

Az önkormányzat és intézményei felhalmozási pénzforgalmi bevételi előirányzata 206.287 ezer Ft-tal módosul.

Ez az összeg az **Önkormányzat** *felhalmozási pénzforgalmi bevételét* emeli.

205.437 ezer Ft összeggel emelkedik az *Áht-n belülről átvett felhalmozási célú támogatások* előirányzata.

Mint már említettük a működési bevételek ismertetésénél 2017. október 24. napján megérkezett a „Zala két keréken” pályázat még hiányzó előlegének összege 26. 690 ezer Ft, melyből 26.077 ezer Ft az felhalmozási célú államháztartáson belüli pénzeszköz átvétel előirányzat összegét növeli.

179.360 ezer forinttal növeli a felhalmozási pénzeszköz átvétel összegét a TOP-2.1.1-15-ZA1-2016-00004 támogatási szerződésszám szerinti, a „Nagyparkoló tér zöldfelületeinek fejlesztése és gyalogos közlekedési kapcsolatok kialakítása a fenntarthatóság jegyében” című, 100%-os támogatás intenzitású pályázat előlege.

*Egyéb tárgyi eszköz értékesítés* előirányzata 12 ezer forinttal emelkedik, mely 1 db laptop értékesítésből származik.

Az *Áht-n kívülről átvett felhalmozási célú támogatások* előirányzata 838 ezer forinttal emelkedik.

Ez a bevétel a lakásépítési kölcsön visszatérülésének eredeti előirányzatot meghaladó összege.

***Finanszírozási célú bevételek:***

Finanszírozási bevételek előirányzata önkormányzat és intézményei szintjén 36.338 ezer Ft-tal növekszik.

Ez az előirányzat változás az **Önkormányzatnál** jelentkezik.

31.444 ezer Ft az önkormányzat és intézményei *államháztartáson belüli megelőlegezés*ének összege. A támogatás a 2018. évre igényelt támogatások terhére 2017. decemberben folyósított összeg, mely a 2018. január 5-ig esedékes járandóságok fedezetét biztosítja.

4.894 ezer Ft közfoglalkoztatással kapcsolatban folyósított a 2017. évi állami megelőlegezés összege.

**Intézmények:**

**Polgármesteri Hivatal:**

A Polgármesteri Hivatal **bevételi előirányzatának főösszege** 10.966 ezer forinttal emelkedik.

542 ezer forinttal nő a ***működési pénzforgalmi bevétel*** előirányzott összege.

35 ezer Ft az Keszthelyi Járásbíróságtól átvett *egyéb működési célú támogatás* összege, mely 1 fő bírósági ülnök költségtérítését tartalmazza.

522 ezer forinttal emelkedik a működési bevételek előirányzata. Ebből az összegből 397 ezer Ft a házasságkötés munkidőn kívüli, illetve hivatalihelyiségen kívüli megkötése miatt fizetett díj.

110 ezer forinttal célszerű megemelni a kiszámlázott általános forgalmi adó tervezett összegét.

10.424 ezer forinttal módosul a ***finanszírozási bevételek*** előirányzata.

Ezzel az összeggel nő a központi irányító szervi működési *támogatás* előirányzata.

A módosítás összege ellentétes hatások eredőjeként alakul ki.

Növeli az irányítószervi támogatást a 2017. II. félévi jutalom keret felosztásából a hivatalra jutó 11.054 ezer Ft összeg, mely a kifizethető jutalom és az azt terhelő munkaadói elvonás összegét finanszírozza.

Előirányzat csökkenést okoz:

* A működési bevételből és az egyéb államháztartáson belüli támogatásból származó bevételeknek megfelelően csökken az intézményfinanszírozás összege 542 ezer forinttal.
* 88 ezer forinttal csökken az önkormányzat által biztosított működési támogatás a gyermekvédelmi kedvezmény pontosított összege miatt.

**GAMESZ:**

Az intézmény **bevételi előirányzata** 58.670 ezer Ft-tal emelkedik.

11.867 ezer forinttal nőa ***működési pénzforgalmi bevétel*** tervezett összege.

Az *Áht-n belülről származó egyéb működési célú pénzeszköz átvétel* előirányzatát 1.545 ezer forinttal növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg.

A *működési bevételek* előirányzata 10.322 ezer forinttal emelkedik. 4.800 ezer Ft az évvégéig keletkező többletbevétel, mely étkezési térítési díjakból, köztisztasági szolgáltatásból, sírhely újraváltás díjából, valamint piaci helypénzből keletkezik. A működési bevétel összegét növeli a 2016. júniusi esőzések helyre állítása miatti számlázott összeg, mely 5.522 ezer Ft. Mindkét működési bevétel összegét illetve intézményi kiadásokra való fordítását Képviselő-testületi határozat – 294/2017. (XI. 30,) és a 327/2017. (XII. 14.) – hagyja jóvá.

A ***finanszírozási bevételek*** előirányzata 46.803 ezer forinttal emelkedik, melyből 41.803 ezer Ft a *működési célú irányító szervi támogatás* és 5.000 ezer Ft a *felhalmozási célú irányító szervi támogatás.*

**Brunszvik Teréz Napközi Otthonos Óvoda:**

Az Óvoda **bevételi előirányzata** 3.387 ezer forinttal emelkedik.

A ***finanszírozási bevételek*** előirányzata emelkedik ezzel az összeggel.

708 ezer forinttal emelkedik az irányító szervi működési célú támogatás előirányzata, és 2.833 ezer forinttal a *felhalmozási célú irányító szervi támogatás* előirányzata.

**Gróf I. Festetics György Művelődési Központ:**

Az intézmény ***bevételi előirányzata*** 19.992 ezer forinttal növekszik.

*Működési pénzforgalmi bevételek* előirányzata 10.769 ezer forinttal emelkedik.

A *működési bevételek* előirányzata 10.460 ezerrel nő. Ez az összeg az évvégéig várható többletbevétel összege. 5.010 ezer Ft a mozijegyekből és 2.450 ezer Ft a koncertjegyekből, illetve kitelepülők díjából származó többletbevétel. 3,000 ezer Ft többletbevétel felhasználását a Képviselő-testület 293/2017. (XI.30.) határozatában támogatta.

309 ezer Ft *a háztartásoktól* *átvett működési célú támogatás*, mely az Egregyi Árpádkori templomban kihelyezett perselyben összegyűlt adomány.

A ***finanszírozási bevételek*** előirányzata 9.223 ezer forinttal emelkedik. 9.218 ezer forinttal nő a működési célú intézményfinanszírozás, és 5 ezer forinttal a felhalmozási célú irányítószervi támogatás.

**TASZII:**

A szociális intézmény **bevételi előirányzata** 12.934 ezer Ft-tal növekszik.

7.158 ezer forinttal emelkedik ***a működési pénzforgalmi bevételek*** előirányzata.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 1.988 ezer Ft.

5.170 ezer forinttal nő a *működési bevételek* előirányzata. A Képviselő-testület 319/2017. (XII.14.) határozatában támogatta az intézmény működési bevételének megemelését 4.580 ezer forinttal, melyet saját költségvetésében használhat fel.

Utolsó kérelmében az intézmény további 590 ezer Ft többletbevételt kíván érvényesíteni.

A ***finanszírozási bevételek*** előirányzata 5.776 ezer forinttal emelkedik, a felhalmozási célú irányító szervi támogatás előirányzata 6.380 ezer forinttal emelkedik, míg a működési célú intézményfinanszírozás előirányzata csökken 604 ezer forinttal.

**3.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel 375.644 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 301.053 ezer Ft-tal emelkedik.

**Önkormányzat**

Az önkormányzat ***kiadásainak előirányzata*** 345.308 ezer Ft-tal emelkedik.

Ezen belül a *működési pénzforgalmi kiadások* előirányzata 209.322 ezer Ft-tal nő.

A *személyi juttatások és munkaadót terhelő járulékok* előirányzatát növeli:

* a parkolási iroda 276/2017. (X. 30.) Képviselő-testületi határozatban megállapított 680 ezer Ft összegű 2017. II. félévi jutalom és azt terhelő 150 ezer Ft összegű szociális hozzájárulási adó.
* Több esetben szükséges az eredeti költségvetésben tervezett előirányzat megemelése. Pl.: Parkolási iroda alultervezett személyi juttatásának kiegészítése 922 ezer Ft, önkormányzati jogalkotás 3.269 ezer Ft, reprezentáció 852 ezer Ft stb.
* Az átvett közfoglalkoztatási támogatásnak megfelelően kialakított kiadási előirányzat.
* Az „Európa a polgárokért" - projekt személyi juttatásához szükséges további előirányzata, 891 ezer Ft.
* Nagyparkoló tér megújításával kapcsolatos projekt előlegét, 200.000 ezer Ft-ot novemberben folyósították. Az összeg megjelenik költségvetésünkben bevételként, így a támogatási szerződésnek megfelelő bontásban - mind a működési, mind a felhalmozási kiadásoknál – szükséges a projekt kiadásait tervezni.
* A nyári napközi ellátást végző pedagógusok megbízási díját biztosító előirányzat 111 ezer Ft összegben megemelésre kerül.
* A polgármesteri keretből biztosított és reprezentációként elszámolandó magánszemélyek részére adott támogatások is növelik a személyi kiadásokat és a munkáltatót terhelő elvonás előirányzatát. Ilyen például Dr. Bokor József és Kardos József könyveinek megjelentetéséhez adott támogatás.

Fenti tényezők hatására a személyi juttatások előirányzata 10.844 ezer forinttal, a munkaadót terhelő járulék előirányzata 1.728 ezer forinttal emelkedik.

Az önkormányzat *dologi kiadások* előirányzata 63.170 ezer Ft-tal emelkedik.

* Nagyparkoló tér megújításával kapcsolatos projekt, dologi kiadásaira tervezett összeg 12.021 ezer forinttal emelkedik.
* A Képviselő-testület 305/2017. (XI.30.) határozatában 9.144 ezer forintot biztosít a Pócza villa energiahatékonysági felújítás kiviteli terveinek elkészítetéséhez.
* A Képviselő-testület 327/2017. (XII.14.) határozat alapján, a 2016. júniusi esőzések GAMESZ által végzett helyreállítási munkálatainak fedezésére 5.522 ezer forinttal szükséges emelni az előirányzatot.
* A Képviselő-testület 328/2017. (XII.14.) határozata 700 ezer Ft előirányzatot biztosít a Rózsakert tűzvédelmi központjának külön választásához.
* A „Zala két keréken” pályázat esetében a költségvetésünkben még nem szereplő 26.690 ezer Ft befolyt előlegből 613 ezer forint érinti a működési kiadásokat.
* December hónapban lezajlott a szociálisan rászorulók tűzifával történő ellátása. A korábban biztosított előirányzat 457 ezer forinttal megemelésre kerül. Az előirányzott összeg egy része állami támogatás.
* Az „Európa a polgárokért” projekt megvalósításához a korábban tervezettnél 9.444 ezer Ft-tal több dologi kiadás szükséges.
* Széchenyi utca fejlesztésével kapcsolatban felmerülő közbeszerzés kötelezettség vállalásának összege 14.807 ezer Ft, mely a felhalmozási előirányzatból csoportosítható át.
* Forrás újság többlet kiadásának fedezéséhez 1.957 ezer Ft szükséges.
* Parkolási iroda dologi kiadásait 4.491 ezer forinttal szükséges megemelni, melyből a fizetendő Áfa összege 4.398 ezer Ft.

Az *ellátottak pénzbeli juttatásai* előirányzat összege nem változik. Az egyes támogatások előirányzatai között kisebb átcsoportosítások szükségesek.

125 ezer forinttal emelkedik az *Államháztartáson belüli működési pénzeszköz átadás* előirányzata. A növekedés a Bursa Hungarica ösztöndíj előirányzatát érinti.

91.481 ezer Ft-tal nő az *Államháztartáson kívüli működési célú* *pénzeszköz átadás* előirányzata.

A Képviselő-testület 324/2017. (XII. 14.) határozatában a Hévízi Sportkör részére 33.878 ezer forintot biztosított a 1455/94 helyrajzi számú ingatlanra tervezett Sportszálló kiviteli terveinek elkészítéséhez. Az összeget megelőlegezi a projekt támogatásának megérkezéséig. A visszatérítendő támogatás visszafizetésének határideje 2018.június 30. E határozatban a korábban nyújtott 15.000 ezer Ft visszatérítendő támogatás visszafizetésének határidejét is a fenti időpontra módosítja.

A Képviselő-testület 324/2017. (XII. 14.) határozatában Hévíz-Balaton Airport Kft 2017. december 29-én fennálló hitelállományának rendezéséhez azonnali inkasszó jogot biztosított a számlát vezető pénzintézetnek. A folyószámla és forgóeszköz hitelrendezés 57.498 ezer Ft forrást vett igénybe. A hitelfedezet összegét a társaságnak 2018. január 31-ig kellett visszafizetni.

Polgármesteri hatáskörben folyósított három támogatás összege 230 ezer Ft.

Pontosításra kerül az "Európa a polgárokért" pályázat társtelepüléseknek átadott összeg. Az euró árfolyam alakulása miatti csökkentés 125 ezer Ft.

*Működési célú céltartalék****:***

*Önkormányzati kinevezett dolgozók juttatása:*

A keret a *Képviselő-testület* 276/2017. (X. 30.) határozata alapján felhasználásra került.

*Polgármesteri hatáskörben felhasználható keret:*

Az előző rendelet-módosítás során finanszírozási okokból a polgármesteri keret előirányzata 1.000 ezer Ft-tal csökkentve lett. Az összeg visszapótlását a jelenlegi rendelettervezet tartalmazza.

Polgármesteri hatáskörben az elmúlt időszakban az alábbi előirányzat felhasználások történtek:

30 ezer Ft támogatásba részesült a Keszthely és Környéke Egészségéért Közhasznú Alapítvány. A támogatás a keszthelyi korházi dolgozók Semmelweis napi ünnepségén tartott kulturális előadás költségeihez biztosított hozzájárulást.

50 ezer Ft támogatásban részesült a Rákóczi Szövetség. A Szövetség az összegyűjtött támogatásból a felvidéki magyar iskolába beíratott gyermekek családjait támogatja.

150 ezer forinttal támogatja az önkormányzat a Keszthely és Környéke Evangélikus Egyházközösséget.

50-50 ezer Ft támogatásban részesült Kardos József, ”Pannon hangulatok” című könyve és Dr. Bokor József két könyve megjelentetéséhez. A támogatást terhelő személyi jövedelemadó és szociális hozzájárulási adó 43 ezer Ft.

2017. évi Vajda napok rendezvény szervezésére fordított összeg 50 ezer Ft.

50 ezer Ft kiadást jelentett Kardos Laura kötetének nyomdai előkészítése.

Az elmúlt időszakban a polgármesteri hatáskörben felhasznált keret 779 ezer Ft volt.

Általános tartalék:

Az általános tartalék előirányzata az előző rendelet-módosításhoz képest 71.753 ezer forinttal nőtt.

Növelte az általános tartalékot:

* Az állami támogatások folyósítása révén kiváltott önerő tartalék alapba való visszapótlása. Ilyen például a szociális összevont ágazati pótlék, a bölcsődei pótlék, a kulturális pótlék időarányos jóváírt összege, illetve az önkormányzati feladat ellátásra biztosított – októberben igényelt - állami támogatás különbözet. Pl.:A TASZII eredeti költségvetésében a szociális és bölcsődei területen dolgozók részére fizetendő összeg már kiadásként tervezésre került, melyet irányító szervi támogatással finanszíroztunk. Ezt az önerőt váltja ki az állami támogatás, mely révén az önerő felszabadul és a tartalékba helyezhető.
* További tartalékot növelő tétel a decemberben folyosított, a 2018. évi januári járandóságokat fedezni hivatott állami támogatás előleg, 31.444 ezer Ft.
* Helyi adókból, adóbírságból, adópótlékból és egyéb sajátos közhatalmi bevételből származó többlet, melynek összege 68.535 ezer Ft.
* Parkolási díjból származó többletbevétel 11.639 ezer Ft.

Ugyanakkor az általános tartalék nyújtott fedezetet több tervezett kiadásra. Ezek a következők:

* 2017. évi bérkompenzáció valós adatokat meghaladó előirányzatának csökkentése 5.612 ezer Ft összegben.
* Polgármesteri keret visszapótlása 1.000 ezer Ft.
* 2018. évi szállásadók minőségfejlesztési pályázatának fedezete 16.000 ezer Ft.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 69.697 ezer Ft-tal emelkedik.

Az **Önkormányzat esetében a felhalmozási pénzforgalmi** kiadási előirányzatok összege 55.479 ezer forinttal módosul.

182.544 ezer forinttal nő a *beruházások* előirányzata és 3656 ezer forinttal csökken a felújítások előirányzata.

A felhalmozási kiadások célonkénti előirányzatát jelen rendelettervezet 8. számú melléklete tartalmazza.

Két pályázat esetében a felhalmozási kiadások a folyósított előlegnek megfelelően megemelésre kerültek:

* bruttó 179.360 ezer Ft összegben a Nagyparkoló zöldterületének és közlekedési területének megújítását célzó projekt
* bruttó 25.577 ezer Ft-tal a „Zala két keréken” pályázat felhalmozási kiadási előirányzata.

A felhalmozási kiadásokon belül is szükséges az előirányzatok átcsoportosítása:

A Képviselő-testület 251/2017 (X.12.) határozatában elrendelte a buszpályaudvar területvásárlására elkülönített előirányzat terhére bruttó 16.000 ezer Ft átcsoportosítását. Az újonnan kialakított beruházási jogcím a kerékpáros hálózati terv engedélyezési tervdokumentációjának elkészítéséhez szükséges.

2 db tárgyaló felújítását szolgáló felhalmozási kiadási előirányzatot átcsoportosítás miatt csökkenteni kell 3.656 ezer Ft-tal. A kiadás nem felújításként, hanem beruházásként, illetve egyéb tárgyi eszköz beszerzésként merül fel.

Felhalmozási célú pénzeszköz átadás Áht-n kívülre:

Az előirányzat 11.643 ezer forinttal csökken.

A képviselő testület két határozatával rendelte el a Széchenyi utca rekonstrukciójával kapcsolatban - az eredetileg DRV Zrt-nek átadandó előirányzat - GAMESZ részére történő átcsoportosítását. A teljes összeg 26.743 ezer Ft, irányítószervi működési támogatás formájába a GAMESZ költségvetését növeli.

*Felhalmozási célú tartalék: 112.*666 ezer forinttal csökken.

A tartalék változása a Képviselő-testület döntéseit tükrözi.

Csökken a tartalék:

A Képviselő-testület 293/2017. (XI. 30.) határozatával 7.000 ezer Ft fedezetet biztosított a 2017. évi Óévbúcsúztató rendezvény megvalósításához.

305/2017. (XI. 30.) Kt. határozat 9.144 ezer forintot biztosít a Pócza villa energia hatékonysági felújítás kiviteli terveihez.

306/2017. (XI. 30.) Kt. határozat 12.500 ezer Ft-ot biztosít a Széchenyi utcai rekonstrukció meggyorsítása érdekében a GAMESZ részére.

324/2017. (XII. 14.) határozat 33.878 ezer Ft visszatérítendő támogatást biztosít a Hévíz Sportkör részére.

326/2017. (XII. 14.) Kt. határozat a Hévíz - Balaton Airport Kft 57.498 ezer Ft részére visszatérítendő támogatást tartalmaz.

327/2017. (XII. 14.) Kt. határozatban a vis maior esőzések helyreállító munkáira biztosított fedezet 5.522 ezer Ft.

328/2017. (XII. 14.) Kt. határozatban a tűzvédelmi központ külön választására biztosított összeg 700 ezer Ft.

Növeli a tartalékot:

Nagyparkoló felújítására vonatkozó projekt előlegének beérkezése után, a projekt előkészítéshez korábban saját erőből tervezett 12.726 ezer Ft előirányzat visszarendezésre kerül a tartalékba.

A felhalmozási bevételekből származó összeg növeli a tartalékot, ezek a lakásépítési kölcsön visszatérülése 838 ezer Ft, illetve 1 db laptop értékesítés összege 12 ezer Ft.

***Finanszírozási kiadások:***

Az államháztartáson belüli megelőlegezés előirányzata 4.894 ezer Ft összeggel nő. Ez a közfoglalkoztatással kapcsolatos év közbeni folyósítások együttes összege.

**Intézmények:**

Minden intézmény esetében a *személyi juttatások és munkaadót terhelő járulékok* előirányzatát növeli a 276/2017. (X. 30.) Képviselő-testületi határozatban megállapított 2017. II. félévi jutalom keret és azt terhelő szociális hozzájárulási adó.

**Polgármesteri Hivatal:**

A Polgármesteri Hivatal ***működési pénzforgalmi kiadás előirányzata*** 10.966 ezer Ft-tal emelkedik.

**9.061** ezer Ft-tal, a *munkaadót terhelő járulék* előirányzata 1.993 ezer Ft-tal növekszik. A *személyi juttatások és munkaadót terhelő járulékok* előirányzatát a fentekben említett 2017. II. félévi jutalom emeli.

Az *ellátottak pénzbeli juttatásá*nak előirányzatát módosítja 88 ezer forinttal a gyermekvédelmi kedvezmény pontosítása.

A ***felhalmozási pénzforgalmi kiadások előirányzata*** nem módosul, azonban a beruházási célok között átcsoportosítás szükséges. bruttó1.463 ezer forinttal csökken az információs eszköz beszerzés előirányzata. Bruttó 1.102 ezer forinttal megemelésre kerül az immateriális kiadások előirányzata a Microsoft Office licence bővítése miatt. 361 ezer Ft átcsoportosítása szükséges az egyéb tárgyi eszközök beszerzéséhez.

**GAMESZ:**

Az intézmény ***működési pénzforgalmi kiadás előirányzata*** 53.670 ezer Ft-tal emelkedik. A személyi juttatások előirányzata 6.388 ezer Ft-tal, a *munkaadót terhelő járulék* előirányzata 2.717 ezer Ft-tal növekszik.

Az előirányzatokat a következő hatások befolyásolják:

* a 2017. II. félévi jutalom keret felosztása a személyi juttatások előirányzatát 6.197 ezer forinttal a szociális hozzájárulási adót 1.363 ezer forinttal növeli.
* a közfoglalkoztatási szerződéssel alkalmazottak támogatása növeli 1.391 ezer forinttal a személyi juttatás és 154 ezer forinttal a munkaadót terhelő járulék előirányzatát.
* az intézmény 1.200 ezer Ft személyi juttatás átcsoportosítását kéri a munkaadót terhelő juttatások előirányzata javára.

Dologi kiadások előirányzata 44.565 ezer forinttal emelkedik.

* A képviselő-testület 282/2017. ( XI.13.) határozata alapján 20.000 ezer Ft átcsoportosításra kerül a DRV részére átadandó pénzeszközből. Ezt az összeget a GAMESZ elszámolási kötelezettséggel a Széchenyi utca rekonstrukciójával kapcsolatban, a végleges útalapot biztosító helyreállítás költségeire használhatja fel.
* A képviselő-testület 306/2017. ( XI. 30.) határozatában 12.500 ezer Ft-ot biztosít a GAMESZ részére - elszámolási kötelezettséggel – a Széchenyi utca rekonstrukciója érdekében 205 db sorfa kivágására és 1.176 m2 cserjeirtás elvégzésére.
* A képviselő-testület 320/2017. ( XII. 14.) határozatával a korábbi határozatát kiegészíti és a 20.000 ezer Ft-ot további 6.743 ezer forinttal megemeli.
* A GAMESZ kiadásai 5.522 ezer Ft-tal megemelkednek a 2016. évi vis maior esőzések miatti helyreállítási kiadásokkal, melyhez a Képviselő-testület 306/2017. (XI. 30.) határozatában biztosít fedezetet.
* Az intézmény a felhalmozási kiadások 200 ezer Ft összegű megemelését kéri a dologi kiadások előirányzata terhére.

***Felhalmozási kiadások*** előirányzata 5.000 ezer forinttal emelkedik.

Az intézmény a Képviselő-testület 294/2017. (XI. 30.) határozata által engedélyezett felhalmozási kiadásokra 4.800 ezer forintot fordít, melyből ráfutófékes pótkocsit, pótkocsira szerelhető lombporszívót, szárítógépet és 2db 18 urnafülkés urnafalat szerez be.

2017. évi költségvetést módosító utolsó kérelmében az intézmény a határozatban szereplő beruházásainak összegét tovább pontosította. A több előirányzatot érintő átcsoportosítások eredményeként - a 8. melléklet XI.1.1. pontjában szereplő - „Beruházásokra” jogcím előirányzata bruttó 372 ezer forinttal emelkedik.

**Brunszvik Teréz Napközi Otthonos Óvoda**

Az intézmény ***működési pénzforgalmi kiadás előirányzata*** 554 ezer Ft-tal emelkedik.

2.411 ezer forinttal emelkedik a személyi juttatások és 635 ezer Ft-tal, a *munkaadót terhelő járulékok* előirányzata. Mindkét előirányzatot módosítja a 2017. II. félévi jutalomkeret felosztásából az intézményt érintő összeg. Az óvoda utolsó kérelmében a személyi juttatások terhére kérte a munkaadót terhelő járulék előirányzatának 24 ezer Ft-tal és a dologi kiadások előirányzatának 341 ezer forinttal való emelését.

A dologi kiadások előirányzata csökken 2.492 ezer forinttal. A képviselő-testület 295/2017. (XI. 30.) határozatában hozzájárult az intézményvezető által kért felhalmozási kiadások megvalósításához, melynek forrása a dologi kiadások előirányzatának átcsoportosítása volt.

***Felhalmozási kiadások*** előirányzata 2.833 ezer forinttal emelkedik. A fent említett testületi határozat alapján az intézmény megvalósította a határozatban szereplő beruházásokat. 2 db asztali számítógépet, 2 db notebookot 2 db monitort, hozzávaló licence jogokat, 2 db nyomtatót, 1 db kültéri hangosító rendszert, 2 db gáztűzhelyt, 2 db mosógépet, 2 db hűtőszekrényt, továbbá óvodai fektetőket és szőnyeget vásárolt.

**Gróf I. Festetics György Művelődési Központ *működési pénzforgalmi kiadás*** előirányzata 19,987 ezer forinttal növekszik.

136 ezer Ft-tal emelkedik a *személyi juttatások* és 977 ezer Ft-tal a *munkaadót terhelő járulék* előirányzata.

Ez az előirányzat módosítás alábbi módosításokhoz biztosítja a fedezetet:

* a 2017. II. félévi jutalom keret felosztása a személyi juttatások előirányzatát 1.822 ezer forinttal, a szociális hozzájárulási adót 401 ezer forinttal növeli.
* a művelődési intézmény utolsó kérelmében a személyi juttatások 1.686 ezer forinttal történő csökkentését kérte, melyből 576 ezer forintot munkaadót terhelő járulékra és 1.105 ezer forintot dologi kiadásra kért átcsoportosítani.

18.874 ezer forinttal nő a dologi kiadások előirányzata. Az előirányzat növekedés az alábbi indokok miatt került tervezésre:

* A Képviselő-testület 293/2017.(XI. 30.) határozata alapján 7.000 ezer forinttal emelkedett az intézmény rendezvényekre fordítható előirányzata. ez az összeg a 2017. évi Óévbúcsúztató megvalósítását hivatott finanszírozni. Továbbá az évvégéig elért 3.000 Ft többletbevételét az intézmény dologi kiadások finanszírozására fordíthatta.
* Az intézmény utolsó kérelme alapján megemelésre kerül a dologi kiadások előirányzata - a mozijegyekből, koncertjegyekből és a kitelepülők által megfizetett díjakból származó többletbevétel erejéig - 7.460 ezer forinttal.
* utolsó rendeletmódosítási kérelmében a személyi juttatások előirányzatából 1.105 ezer forintot kér az intézmény a dologi kiadásokhoz átcsoportosítani.
* az Árpádkori templom perselyében összegyűlt 309 ezer forintot is dologi kiadásra kívánja felhasználni.

***Felhalmozási pénzforgalmi kiadások*** előirányzata 5 ezer forinttal emelkedik. Az intézmény több felhalmozási célt érintően kér átcsoportosítást:

* 5 ezer forinttal kívánja megemelni a mozi szék beszerzés előirányzatát.
* 233 ezer forintot kér az egyéb tárgyi eszközök Áfá-jából átcsoportosítani a nettó egyéb tárgyi eszköz beszerzésre.
* Bruttó 742 ezer forintot kér átcsoportosítani az egyéb tárgyi eszköz beszerzés előirányzatából informatikai eszköz beszerzésre.

**TASZII:**

A szociális intézmény ***működési pénzforgalmi kiadások*** előirányzata 6.554 ezer Ft-tal növekszik.

A személyi juttatások előirányzata 3.723 ezer Ft-tal, a *munkaadót terhelő járulék* előirányzata 1.491 ezer Ft-tal növekszik.

* a 2017. II. félévi jutalom keret felosztása a személyi juttatások előirányzatát 4.734 ezer forinttal, a szociális hozzájárulási adót 1.042 ezer forinttal növeli.
* a közfoglalkoztatási szerződéssel alkalmazottak támogatása növeli 1.791 ezer forinttal a személyi juttatás és 197 ezer forinttal a munkaadót terhelő járulék előirányzatát.
* Az intézmény utolsó 2017. évi rendeletmódosításra vonatkozó kérelmében átcsoportosítást kér a személyi juttatások terhére 2.802 ezer Ft-ot, melyből a munkaadót terhelő elvonás előirányzatához 252 ezer forintot kíván átcsoportosítani. További átcsoportosítást a dologi kiadások javára kívánja érvényesíteni.

A dologi kiadások előirányzatának növekedése 1.340 ezer Ft.

A Képviselő-testület 319/2017.(XII. 14.) határozatában a dologi kiadások 200 ezer Ft összegű emelését engedélyezte. Ugyan ez a határozat hozzájárult 2.000 ezer Ft dologi előirányzat beruházásai célra történő átcsoportosításához, melyből elhasznált elavult eszközök cseréje valósul meg.

A szociális intézmény utolsó kérelmében a dologi kiadások további 3.140 ezer Ft összegű emelését indítványozza, melynek fedezete részben a többletbevétel (590 ezer Ft), részben a személyi juttatások előirányzatának átcsoportosítása (2,550 ezer Ft).

***Felhalmozási pénzforgalmi kiadások*** előirányzata 6.380 ezer forinttal emelkedik.

Ebből az összegből az intézmény a Képviselő-testület 319/2017.(XII.14.) határozata szerinti eszközök beszerzési előirányzatait pontosította és a fennmaradó előirányzatot az elavult eszközök pótlására fordította. Az alábbi beruházásokat valósítja meg

Dacia Doker gépjármű beszerzése bruttó 3.400 ezer Ft.

Multifunkciós eszköz beszerzése 335 ezer Ft.

Elhasznált elavult eszközök cseréje 3.315 ezer Ft.

**4. Létszám**

Jelenrendelet tervezet az önkormányzat és intézményei 2017. december 31-i létszám keretét 237 főre módosítja.

Létszámot, illetve létszámkeretet az Önkormányzat, és a Polgármesteri Hivatal esetében szükséges változtatni.

Önkormányzat - a Képviselő-testület 305/2017. (XI. 30.) határozata alapján - 2017. december 1. napjától 2018. szeptember 30 napjáig 1 fő munkavállaló projektmenedzsert vesz fel. Év végére az Önkormányzat létszámkerete 7 főre módosul.

Polgármesteri Hivatalnál a korábbi hivatal köztisztviselői létszáma 2 fő határozott idejű foglalkoztatású adóellenőr létszámát tartalmazta. A foglalkoztatás 2017. május 1. napjától 2017. november 1. napjáig volt tervezve. Az egyik adóellenőr foglalkoztatása 2017. szeptember 30. napjával megszűnt. A másik köztisztviselő foglalkoztatása 2017. december 31. napjáig meghosszabbodott.

**5.**

**ÖSSZEFOGLALÓ**

A jelen előterjesztéssel benyújtott - 2017. évi költségvetés módosításáról szóló - rendelettervezet a város költségvetését 5.295.124 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2018. február 15.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Költségvetési hatása:** A 2017. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek, állami megelőlegezések - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzat, valamennyi Intézményére vonatkozóan tartalmaz működési, valamint az önkormányzat esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |